
București, 6 iunie 2026 
 
 
Dragi colegi, 
 
 
		Avem deosebita plăcere să vă anunțăm că vineri 9 și sâmbătă 10 octombrie 2026 Departamentul de Filologie Rusă și Slavă al Universității din București, Facultatea de Limbi și Literaturi Străine, sub egida Asociației Slaviștilor din România, va organiza Simpozionul internațional Slavistica românească și dialogul culturilor, ediția a XIV-a. 
Prima zi va fi cu prezență fizică la sediul facultății noastre, a doua zi și online. Vă așteptăm la București joi 8 octombrie.
			Sugerăm următoarele teme de dezbatere, sunt însă binevenite și alte propuneri de cercetare: 

· studiul limbilor și culturilor slave în Europa și în lume 
· perspective și provocări în lingvistică 
· noi metode și abordări ale fenomenelor literare 
· mentalități 
· structuri imagologice 
· traducerea și comunicarea interculturală 
· predarea limbilor străine în era digitală   
· Masă rotundă: evoluții ale canonului literar în literatura rusă: 93 de ani de la apariția romanului Vițelul de aur de I. Ilf și E. Petrov, 60 de ani de la apariția romanului Maestrul și Margarita de Mihail Bulgakov, 50 de ani de la apariția romanului Despărțirea de Matiora de Valentin Rasputin, 30 de ani de la apariția romanului Mitraliera de lut de Viktor Pelevin
· Masă rotundă: Cercul lingvistic de la Praga la un secol de la întemeiere. 1926-2026
· Atelier: Reprezentări vizuale în culturile slave


Limbile conferinței sunt: română, toate limbile slave, engleză și franceză. 
Prin prezenta vă invităm să participați la acest important eveniment științific și cultural al comunității noastre academice. Taxa de participare este de 15 euro/ 70 ron, care acoperă o parte a cheltuielilor de organizare și de publicare a articolelor și studiilor în revista „Romanoslavica”, după evaluarea lor în sistem peer-review. 
În măsura posibilităților, se va asigura cazare gratuită la casa de oaspeți Gaudeamus a Universității din București. Acest detaliu va fi comunicat participanților în timp util. 
		Pentru a vă înscrie, vă rugăm să completați (în limba română sau în limba engleză) modelul de aplicație atașat acestei invitații și să-l trimiteți până cel târziu la data 1 septembrie a.c. pe adresa: antoaneta.olteanu@lls.unibuc.ro 




În numele Comitetului de organizare 
 
Prof. dr. Axinia Crasovschi 
Directorul Departamentului de Filologie Rusă și Slavă 

Prof. dr.habil. Antoaneta Olteanu 
Președintele Asociației Slaviștilor din România 

